কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
কিট হ্যারিংটন
লন্ডনের এক্টনে জন্ম নেয়া হ্যারিংটন ড্রামা স্কুলে পড়াকালীন রয়েল ন্যাশনাল থিয়েটারের "ওয়ার হর্স" মঞ্চনাটকে অভিনয় করেন। ২০১১ সাল থেকে তিনি এইচবিও টেলিভিশন চ্যানেলে প্রচারিত "গেম অব থ্রোনস" টেলিভিশন ধারাবাহিকে জন স্নো চরিত্রে অভিনয় করছেন। তার চলচ্চিত্রে অভিষেক হয় ২০১২ সালে "" দিয়ে। পরবর্তীতে তিনি ঐতিহাসিক রোম্যান্টিক চলচ্চিত্র "পম্পেই" (২০১৪) ও ব্রিটিশ নাট্য চলচ্চিত্র "টেস্টামেন্ট অব ইয়ুথ" (২০১৪) এ অভিনয় করেন এবং অ্যানিমেশন কল্পনাধর্মী চলচ্চিত্র "হাউ টু ট্রেইন ইওর ড্রাগন ২" (২০১৪) এ কণ্ঠ দেন।